section_heading: Radnja
paragraph_text: Dan Evans, osiromašeni rančer i veteran Građanskog rata, budi se i ugleda svoj štagalj u plamenu kojeg su zapalila dvojica plaćenika Glena Hollandera, kojem Evans duguje novac. Sljedećeg jutra, dok Evans i njegova dva sina čuvaju stado stoke, nalete na odmetnika Bena Wadea i njegovu bandu kako koriste Evansovu stoku kao cestovnu blokadu u svrhu zasjede naoružane poštanske kočije. Wade tijekom pljačke primijeti kako ga Evans i njegovi sinovi promatraju s brežuljka. Shvativši kako ne predstavljaju prijetnju, Wade im uzima konje i rekne Evansu kako će ih ostaviti na cesti za Bisbee.